
Grozījumi Ministru kabineta 2011. gada 13. septembra noteikumos Nr. 703 "Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību"
Izdoti saskaņā ar Atkritumu apsaimniekošanas likuma
12. panta otrās daļas 1., 2., 3. un 6. punktu, trešo daļu un 
12.1 panta pirmo, pirmo1 un ceturto daļu. Likuma "Par radiācijas drošību un kodoldrošību" 3.panta trešo daļu.
· Izdarīt Ministru kabineta 2011. gada 13. septembra noteikumos Nr. 703 "Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību" (Latvijas Vēstnesis, 2011, 146. nr.; 2013, 174. nr.; 2015, 210., 247. nr.; 2018, 142. nr.) šādus grozījumus:
· 1. Izteikt noteikumu nosaukumu šādā redakcijā:
· "Noteikumi par atkritumu apsaimniekošanas atļaujas izsniegšanas, grozīšanas un atcelšanas kārtību, atkritumu tirgotāju un atkritumu apsaimniekošanas starpnieku reģistrācijas un informācijas sniegšanas kārtību, kā arī par valsts nodevu un tās maksāšanas kārtību".
· 2. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Atkritumu apsaimniekošanas likuma12. panta otrās daļas 1., 2., 3. un 6. punktu, trešo daļu un 12.1 panta pirmo, pirmo1 un ceturto daļu. Likuma "Par radiācijas drošību un kodoldrošību" 3.panta trešo daļu."
· 3. Izteikt 1. punktu šādā redakcijā:
· "1. Noteikumi nosaka:
· 1.1. atkritumu savākšanas, pārvadāšanas, pārkraušanas, šķirošanas, uzglabāšanas vai slēgtas vai rekultivētas atkritumu izgāztuves atrakšanas un tajā esošo atkritumu pāršķirošanas atļauju (turpmāk – atļauja) izsniegšanas, grozīšanas, aktualizācijas un atcelšanas kārtību;
· 1.2. atļaujās ietvertās prasības atkritumu apsaimniekotājam;
· 1.3. atļaujas veidlapas paraugu atkritumu savākšanai, pārvadāšanai, pārkraušanai, šķirošanai vai uzglabāšanai;
· 1.4. (svītrots ar MK 06.10.2015. noteikumiem Nr. 576);
· 1.5. (svītrots ar MK 06.10.2015. noteikumiem Nr. 576);
· 1.6. valsts nodevas apmēru par atļaujas izsniegšanu, grozīšanu un tās samaksas kārtību;
· 1.7. valsts nodevas apmēru par atkritumu tirgotāja vai atkritumu apsaimniekošanas starpnieka reģistrāciju vai reģistrācijas grozījumiem un tās samaksas kārtību;
· 1.8. kārtību, kādā atkritumu tirgotājs vai atkritumu apsaimniekošanas starpnieks paziņo par noslēgtajiem līgumiem un veiktajiem darījumiem;
· 1.9. kārtība, kādā ievieš radiācijas drošības un kodoldrošības pamatprincipus aizsardzībai pret jonizējošo starojumu, iepērkot melno un krāsaino metālu atgriezumus un lūžņus (turpmāk – lūžņi)."
· 4. Izteikt 3. punktu šādā redakcijā:
· "3. Valsts vides dienests (turpmāk - dienests) izsniedz atkritumu apsaimniekotājam atļaujas:
· 3.1. atkritumu savākšanai no atkritumu radītājiem, šķiroto atkritumu savākšanas laukumiem, atsevišķu veidu bīstamo atkritumu vai ražošanas atkritumu savākšanas punktos (vietās), izlietotā iepakojuma pieņemšanas punktos vai atkritumu savākšanai no atkritumu radītājiem vai sadzīves atkritumu dalītās savākšanas punktos (vietās) un pārvadāšanai;
· 3.2. atkritumu pārkraušanai un uzglabāšanai;
· 3.3. atkritumu šķirošanai līdz 30 t vienlaicīgi;
· 3.4. atkritumu uzglabāšanai līdz 30 t vienlaicīgi;
· 3.5. atkritumu pārvadāšanai;
· 3.6. slēgtas vai rekultivētas atkritumu izgāztuves atrakšanai un tajā esošo atkritumu pāršķirošanai."
· 5. Izteikt 4. punktu šādā redakcijā:
· "4. Atkritumu apsaimniekotājs pirms attiecīgās darbības uzsākšanas vai atkritumu savākšanas, pārvadāšanas, pārkraušanas, šķirošanas vai uzglabāšanas atļaujas derīguma termiņa beigām iesniedz dienestā  iesniegumu atkritumu savākšanas, pārvadāšanas, pārkraušanas, šķirošanas vai uzglabāšanas atļaujas saņemšanai. Sagatavojot iesniegumu elektroniskā dokumenta formā, to noformē atbilstoši normatīvajiem aktiem par elektronisko dokumentu noformēšanu vai pēc elektroniskas reģistrēšanās aizpildot informāciju tiešsaistes režīmā dienesta vienotās vides informācijas sistēmā "TULPE" tīmekļa vietnē. Iesniegumā sniedz šādu informāciju:
·  
· 4.1. ziņas par atkritumu savākšanu:
· 4.1.1. plānotais atkritumu savākšanas sistēmas veids (piemēram, dalītā atkritumu vākšana, atkritumu šķirošana, atkritumu vākšana no konteineriem, dalītās savākšanas punktos vai savākšanas laukumos) un tās apraksts;
· 4.1.2. noslēgtie līgumi, ja tādi ir (sarakstā norāda katra līguma puses, līguma darbības termiņu):
· 4.1.2.1. līgums ar pašvaldību, ja atļauja nepieciešama sadzīves atkritumu savākšanai;
· 4.1.3. sadzīves atkritumu dalītās savākšanas punktu, šķiroto atkritumu savākšanas laukumu, atsevišķu veidu bīstamo atkritumu vai ražošanas atkritumu savākšanas punktu, izlietotā iepakojuma pieņemšanas punktu un videi kaitīgo preču atkritumu savākšanas punktu adreses un apraksts, norādot to atbilstību normatīvajos aktos par atkritumu savākšanas vietu ierīkošanu un apsaimniekošanu izvirzītajām prasībām (katrai savākšanas vietai);
· 4.1.4. plānotie savācamo atkritumu veidi atbilstoši normatīvajiem aktiem par atkritumu klasifikatoru un īpašībām, kas padara atkritumus bīstamus.
· 4.2. ziņas par atkritumu pārkraušanu:
· 4.2.1. atkritumu pārkraušanas vietu adreses;
· 4.2.2. plānotie pārkraujamo atkritumu veidi un apjoms (tonnas) kalendāra gadā (norāda katrai pārkraušanas vietai) atbilstoši normatīvajiem aktiem par atkritumu klasifikatoru un īpašībām, kas padara atkritumus bīstamus;
· 4.3. ziņas par atkritumu uzglabāšanu un šķirošanu:
· 4.3.1. atkritumu uzglabāšanas un šķirošanas vietu adreses;
· 4.3.2. plānotie šķirojamo atkritumu veidi un apjoms (tonnas) kalendāra gadā (norāda katrai šķirošanas vietai) atbilstoši normatīvajiem aktiem par atkritumu klasifikatoru un īpašībām, kas padara atkritumus bīstamus;
· 4.4. ziņas par atkritumu uzglabāšanu:
· 4.4.1. atkritumu uzglabāšanas vietu adreses;
· 4.4.2. plānotie uzglabājamo atkritumu veidi un apjoms (tonnas) kalendāra gadā (katrai uzglabāšanas vietai) atbilstoši normatīvajiem aktiem par atkritumu klasifikatoru un īpašībām, kas padara atkritumus bīstamus;
· 4.5. par ūdensnecaurlaidīga virsmas segumu un lietus notekūdeņu savākšanas un attīrīšanas iekārtām, pievienojot apliecinošus dokumentus (shēmas)."
· 6. Svītrot 5.1. apakšpunktu.
· 7. Svītrot 5.2. apakšpunktu.
· 8. Izteikt 5.3. apakšpunktu šādā redakcijā:
· "5.3. ziņas par plānotajiem pārvadājamo atkritumu veidiem atbilstoši normatīvajiem aktiem par atkritumu klasifikatoru un īpašībām, kas padara atkritumus bīstamus;".
· 9. Svītrot 5.4. apakšpunktu.
· 10. Svītrot 5.5. apakšpunktu.
· 11. Izteikt 7.1 punktu šādā redakcijā:
· "7.1 Atļauja bīstamo atkritumu pārvadājumiem ir derīga, ja bīstamo atkritumu apsaimniekotājs (pārvadātājs) ir reģistrējies Atkritumu pārvadājumu uzskaites valsts informācijas sistēmā atbilstoši atkritumu un to pārvadājumu uzskaites kārtībai."
· 12. Svītrot 8. punktu.
· 13. Izteikt 8.1 punktu šādā redakcijā:
· "8.1 Atkritumu apsaimniekotājs pirms slēgtas vai rekultivētas atkritumu izgāztuves atrakšanas un tajā esošo atkritumu pāršķirošanas iesniedz dienestā iesniegumu slēgtas vai rekultivētas atkritumu izgāztuves atrakšanas un tajā esošo atkritumu pāršķirošanas atļaujas saņemšanai. Sagatavojot iesniegumu elektroniskā dokumenta formā, to noformē atbilstoši normatīvajiem aktiem par elektronisko dokumentu noformēšanu vai pēc elektroniskas reģistrēšanās aizpildot informāciju tiešsaistes režīmā dienesta vienotās vides informācijas sistēmā "TULPE" tīmekļa vietnē. Iesniegumā sniedz šādu informāciju:
· 
·  
· 8.11. Atkritumu apsaimniekotājs 8.1 punktā minētajam iesniegumam pievieno finanšu nodrošinājumu atbilstoši normatīvajiem aktiem par finanšu nodrošinājuma piemērošanas kārtību atkritumu apsaimniekošanas darbībām
· 8.12. ziņas par slēgto vai rekultivēto atkritumu izgāztuvi:
· 8.12.1. slēgtās vai rekultivētās atkritumu izgāztuves kategorija atbilstoši tās bīstamībai un potenciāli radītajam vides piesārņojuma riskam saskaņā ar normatīvajiem aktiem par atkritumu poligonu ierīkošanu, atkritumu poligonu un izgāztuvju apsaimniekošanu, slēgšanu un rekultivāciju;
· 8.12.2. kartogrāfiska informācija par slēgtās vai rekultivētās atkritumu izgāztuves atrašanās vietu un plānoto pārrakšanas platību;
· 8.12.3. slēgtajā vai rekultivētajā izgāztuvē esošo atkritumu daudzuma un veidu novērtējums atbilstoši izgāztuves rekultivācijas projektā ietvertajai informācijai. Ja atkritumu izgāztuve nav rekultivēta vai rekultivēta, pirms stājušies spēkā normatīvie akti par atkritumu poligonu ierīkošanu, atkritumu poligonu un izgāztuvju apsaimniekošanu, slēgšanu un rekultivāciju, slēgtajā vai rekultivētajā izgāztuvē esošo atkritumu daudzuma un veidu novērtējumu sniedz atbilstoši inženierģeoloģiskajiem mērījumiem;
· 8.12.4. ziņas par plānoto šķirojamo atkritumu daudzumu un veidiem;
· 8.12.5. ziņas par slēgtās vai rekultivētās atkritumu izgāztuves teritorijas ģeoloģiskajiem un hidroģeoloģiskajiem apstākļiem;
· 8.12.6. ziņas par slēgtajā vai rekultivētajā atkritumu izgāztuvē ierīkotajiem monitoringa urbumiem un informācija par triju gadu vides monitoringa rezultātiem;
· 8.13. ziņas par slēgtās vai rekultivētās atkritumu izgāztuves atrakšanu:
· 8.13.1. slēgtās vai rekultivētās atkritumu izgāztuves atrakšanas plāns, izmantotās tehnoloģijas apraksts;
· 8.13.2. slēgtās vai rekultivētās atkritumu izgāztuves atrakšanā izmantojamo specializēto transportlīdzekļu saraksts, atkritumu atrakšanai izmantojamo iekārtu un inventāra apraksts;
· 8.14. ziņas par atrakto atkritumu šķirošanu:
· 8.14.1. atkritumu šķirošanā izmantoto tehnisko paņēmienu un aprīkojuma apraksts;
· 8.14.2. plānotie atrakto atkritumu veidi atbilstoši normatīvajiem aktiem par atkritumu klasifikatoru un īpašībām, kas padara atkritumus bīstamus, un apjoms (tonnas), kuru ir iespējams iegūt kalendāra gadā, šķirojot visus izgāztuvē apglabātos atkritumus;
· 8.14.3. ziņas par komersantu, kas veiks šķiroto atkritumu pārstrādi vai reģenerāciju (juridiskā adrese, reģistrācijas numurs);
· 8.15. ziņas par atrakto atkritumu uzglabāšanu:
· 8.15.1. atkritumu uzglabāšanai izmantotā aprīkojuma raksturojums (katrai uzglabāšanas vietai);
· 8.15.2. plānotie uzglabājamo atkritumu veidi atbilstoši normatīvajiem aktiem par atkritumu klasifikatoru un īpašībām, kas padara atkritumus bīstamus, un apjoms (tonnas) kalendāra gadā (katrai uzglabāšanas vietai);
· 8.16. ziņas par plānotajiem pasākumiem nodarbināto drošības un veselības aizsardzībā;
· 8.17. ziņas par slēgtās vai rekultivētās atkritumu izgāztuves atkritumu apsaimniekotāja atbildīgo darbinieku, tā profesionālās kvalifikācijas atbilstību attiecīgo darbu veikšanai;
· 8.18. slēgtās vai rekultivētās atkritumu izgāztuves atkritumu apsaimniekotāja ekonomiski pamatots novērtējums par atkritumu izgāztuves atkārtotas rekultivācijas izmaksām;
· 8.19. vēlamais atļaujas un citas informācijas saņemšanas veids."
· 14. Svītrot 8.4 punktu.
· 15. Izteikt 8.8 punktu šādā redakcijā:
· "8.8 Ja atļaujas derīguma termiņa laikā atkritumu apsaimniekotājam, kuram izdota atļauja slēgtas vai rekultivētas atkritumu izgāztuves atrakšanai un tajā esošo atkritumu pāršķirošanai, nav iespējams izpildīt visus atļaujā iekļautos nosacījumus, viņš trīs mēnešus pirms atļaujas derīguma termiņa beigām iesniedz dienestā iesniegumu atļaujas derīguma termiņa pagarināšanai. Sagatavojot iesniegumu elektroniskā dokumenta formā, to noformē atbilstoši normatīvajiem aktiem par elektronisko dokumentu noformēšanu vai pēc elektroniskas reģistrēšanās aizpildot informāciju tiešsaistes režīmā dienesta vienotās vides informācijas sistēmā "TULPE" tīmekļa vietnē. Iesniegumā sniedz šādu informāciju:
· 
·  
· 8.81. atļaujas derīguma laikā veiktās darbības;
· 8.82. pamatojums atļaujas derīguma termiņa pagarināšanai, tai skaitā atļaujā iekļauto nosacījumu neizpildes iemeslu skaidrojums."
· 16. Izteikt 9. punktu šādā redakcijā:
· "9. Dienests izskata iesniegumu un, ja iesniegumā nav norādīta vai tam nav pievienota visa normatīvajos aktos noteiktā informācija, 10 darbdienu laikā par to rakstiski informē atkritumu apsaimniekotāju, un norāda dienestā papildus iesniedzamo informāciju. Minēto informāciju var paziņot un iesniegt, arī izmantojot elektroniskos sakarus, ja atkritumu apsaimniekotājs šādu informācijas sniegšanas veidu ir norādījis iesniegumā.
·  ".
· 17. Papildināt ar 9.1 punktu šādā redakcijā:
· "9.1 Komersants 9. punktā minētajam iesniegumam pievieno finanšu nodrošinājumu atbilstoši normatīvajiem aktiem par finanšu nodrošinājuma piemērošanas kārtību atkritumu apsaimniekošanas darbībām."
· 18. Izteikt 17. punktu šādā redakcijā:
· "17. Dienests mēneša laikā no iesnieguma saņemšanas izsniedz atļauju (pielikums) atkritumu savākšanai, atkritumu savākšanai un pārvadāšanai, atkritumu pārkraušanai un uzglabāšanai, atkritumu šķirošanai un uzglabāšanai, atkritumu uzglabāšanai, atkritumu pārvadāšanai, slēgtas vai rekultivētas atkritumu izgāztuves atrakšanai un tajā esošo atkritumu šķirošanai vai pieņem lēmumu par atteikumu izsniegt atļauju un paziņo to iesniedzējam un pašvaldībai, kuras teritorijā sadzīves atkritumu apsaimniekotājs plāno savu darbību. Ja saskaņā ar iesniegumu atkritumu apsaimniekotājs veic vairākas atkritumu apsaimniekošanas darbības, dienests izsniedz vienu atļauju, iekļaujot tajā visas iesniegumā minētās un atkritumu apsaimniekotājam atļautās darbības. Sagatavojot atļauju elektroniskā dokumenta formā, to noformē atbilstoši normatīvajiem aktiem par elektronisko dokumentu noformēšanu."
· 19. Izteikt 20. punktu šādā redakcijā:
· "20. Atkritumu apsaimniekotājs pirms atļaujas saņemšanas samaksā valsts nodevu par atļaujas izsniegšanu vai grozīšanu, izmantojot šādu maksāšanas veidu:
· 20.1. ar kredītiestādes vai citas iestādes starpniecību, kurai ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē;".
· 20. Izteikt 21.1. apakšpunktu šādā redakcijā:
· "21.1. par atļauju atkritumu savākšanai vai atkritumu savākšanai un pārvadāšanai atbilstoši šo noteikumu 3.1.apakšpunktam – 120 euro;".
· 21. Izteikt 21.2. apakšpunktu šādā redakcijā:
· "21.2. par atļauju atkritumu pārkraušanai un uzglabāšanai – 120 euro;".
· 22. Izteikt 21.3. apakšpunktu šādā redakcijā:
· "21.3. par atļauju atkritumu šķirošanai un uzglabāšanai – 120 euro;".
· 23. Izteikt 21.4. apakšpunktu šādā redakcijā:
· "21.4. par atļauju atkritumu uzglabāšanai – 120 euro;".
· 24. Izteikt 21.5. apakšpunktu šādā redakcijā:
· "21.5. par atļauju atkritumu pārvadāšanai – 120 euro;".
· 25. Papildināt ar 21.1 punktu šādā redakcijā:
· "21.1 Valsts nodeva par atļaujas grozīšanu - 70 euro."
· 26. Izteikt 22. punktu šādā redakcijā:
· "22. Valsts nodevas apmērs par atļaujas izsniegšanu, kurā iekļautas divas šo noteikumu 21.punkta dažādos apakšpunktos minētās darbības (izņemot 21.6. apakšpunktā minēto darbību), ir 180 euro."
· 27. Izteikt 23. punktu šādā redakcijā:
· "23. Valsts nodevas apmērs par atļaujas izsniegšanu, kurā iekļautas trīs (vai vairāk) šo noteikumu 21.punkta dažādos apakšpunktos minētās darbības (izņemot 21.6. apakšpunktā minēto darbību), ir 240 euro."
· 28. Izteikt 25. punktu šādā redakcijā:
· "25. Atļauju atkritumu pārvadāšanai izsniedz, ja atkritumu saņēmējs ir saņēmis A vai B kategorijas piesārņojošas darbības atļauju atkritumu reģenerācijai vai apglabāšanai, vai atkritumu apsaimniekošanas atļauju.
·  ".
· 29. Izteikt 28.4. apakšpunktu šādā redakcijā:
· "28.4. ja atkritumu apsaimniekotāja tehniskās iespējas veikt iesniegumā norādīto atkritumu apsaimniekošanas darbību nav pietiekamas;".
· 30. Papildināt ar 28.5. apakšpunktu šādā redakcijā:
· "28.5. ja ārvalstu atkritumu apsaimniekotājs nav reģistrējies uzņēmuma reģistrā kā PVN maksātājs."
· 31. Izteikt 29. punktu šādā redakcijā:
· "29. Ja atkritumu apsaimniekotājs pēc atļaujas saņemšanas tās darbības laikā ar pašvaldību noslēdz jaunu līgumu par sadzīves atkritumu apsaimniekošanu, tas piecu darbdienu laikā pēc atkritumu apsaimniekošanas līguma noslēgšanas informāciju par noslēgto līgumu un tā darbības termiņu iesniedz dienestā."
· 32. Izteikt 30. punktu šādā redakcijā:
· "30. Ja nepieciešams izdarīt grozījumus atļaujā sakarā ar plānotajām izmaiņām atkritumu apsaimniekošanas darbībā, mainot tās apjomu (piemēram, paredzot jauna atkritumu dalītās vākšanas laukuma apsaimniekošanu, atkritumu savākšanu citas pašvaldības teritorijā, pārkraušanas stacijas darbības izbeigšanu) vai ar atkritumu apsaimniekotāja firmas nosaukuma vai juridiskās adreses maiņu, atkritumu apsaimniekotājs informāciju par plānotajām izmaiņām informāciju iesniedz tiešsaistes režīmā dienesta vienotās vides informācijas sistēmā "TULPE" tīmekļa vietnē, norādot attiecīgu informāciju atbilstoši šo noteikumu 4., 5., 6., 8.1 un 8.2 punktā minētajām prasībām."
· 33. Izteikt 31. punktu šādā redakcijā:
· "31. 10 darbdienu laikā pēc tam, kad atkritumu apsaimniekotājs ievietojis informāciju tiešsaistes režīmā dienesta vienotās vides informācijas sistēmā "TULPE" tīmekļa vietnē šo noteikumu 29. un 30.punktā minēto informāciju, dienests pieņem lēmumu par grozījumiem atļaujā un paziņo to atkritumu apsaimniekotājam normatīvajos aktos par dokumentu paziņošanu noteiktajā kārtībā.
·  ".
· 34. Izteikt III nodaļas nosaukumu šādā redakcijā:
· "III. Atļaujas atcelšana".
· 35. Izteikt 32. punktu šādā redakcijā:
· "32. Dienests atceļ atļauju šādos gadījumos:
· 32.1. atkritumu apsaimniekotājs neievēro atkritumu apsaimniekošanu regulējošajos normatīvajos aktos vai atļaujā noteiktās prasības;
· 32.2. atkritumu apsaimniekotājs ir iesniedzis nepatiesu vai maldinošu informāciju;
· 32.3. atkritumu apsaimniekotājs, tā likvidators vai administrators ir iesniedzis informāciju par atkritumu savākšanas, pārvadāšanas, pārkraušanas, šķirošanas, uzglabāšanas vai slēgtas vai rekultivētas atkritumu izgāztuves atrakšanas un tajā esošo visu atkritumu šķirošanas darbību izbeigšanu;
· 32.4. atkritumu apsaimniekotāja veiktā atkritumu savākšana, pārvadāšana, pārkraušana, šķirošana vai uzglabāšana vai slēgtas vai rekultivētas atkritumu izgāztuves atrakšana un tajā esošo visu atkritumu šķirošana rada epidēmijas draudus vai draudus sabiedrības veselībai vai pasliktina vides kvalitāti;
· 32.5. nav saņemta šo noteikumu 18.5.apakšpunktā minētā atļauja;
· 32.6. ir beigušies šo noteikumu 4. un 8.2 punktā minēto līgumu termiņi vai šie līgumi ir izbeigti un dienestā nav iesniegta informācija par minēto līgumu pagarināšanu vai jaunu līgumu noslēgšanu;
· 32.7. atkritumu apsaimniekotājs gada laikā nav veicis atļaujā noteikto darbību;
· 32.8. ja dienests konstatē, ka atkritumu apsaimniekotājs triju mēnešu laikā no dienas, kad izsniegta atkritumu pārvadāšanas atļauja, nav reģistrējies Atkritumu pārvadājumu uzskaites valsts informācijas sistēmā atbilstoši atkritumu un to pārvadājumu uzskaites kārtībai;
· 32.9. ja dienests konstatē, ka atkritumu apsaimniekotājs triju mēnešu laikā no brīža, kad beidzies finanšu nodrošinājuma termiņš, nav iesniedzis finanšu nodrošinājumu."
· 36. Svītrot 32.1 punktu.
· 37. Izteikt 33. punktu šādā redakcijā:
· "33. Atkritumu pārvadāšanas vai slēgtas vai rekultivētas atkritumu izgāztuves atrakšanas un tajā esošo atkritumu šķirošanas atļauju atceļ, ja atkritumu saņēmējam ir atcelta A vai B kategorijas piesārņojošas darbības atļauja atkritumu pārstrādei vai apglabāšanai vai cita nepieciešamā atkritumu apsaimniekošanas atļauja. Atkritumu savākšanas, pārkraušanas, šķirošanas vai uzglabāšanas atļauju atceļ, ja atkritumu apsaimniekotājs ir saņēmis A vai B kategorijas piesārņojošas darbības atļauju, kurā ir iekļauti nosacījumi attiecīgo atkritumu apsaimniekošanas darbību veikšanai."
· 38. Izteikt 35. punktu šādā redakcijā:
· "35. Dienests linformāciju par sadzīves atkritumu apsaimniekošanas atļaujas atcelšanu paziņo atkritumu apsaimniekotājam un pašvaldībai, ar kuru apsaimniekotājs ir noslēdzis līgumu par sadzīves atkritumu apsaimniekošanu. Dienests lēmumu par ražošanas vai bīstamo atkritumu savākšanas, pārkraušanas, šķirošanas vai uzglabāšanas atļaujas atcelšanu paziņo atkritumu apsaimniekotājam. Dienests informāciju par atkritumu apsaimniekošanas atļaujas atcelšanu ievieto dienesta tīmekļa vietnē."
· 39. Izteikt 36. punktu šādā redakcijā:
· "36. Lēmumā par sadzīves atkritumu savākšanas un pārvadāšanas atļaujas atcelšanu ietver arī nosacījumus par sadzīves atkritumu savākšanu, pārvadāšanu, pārkraušanu vai uzglabāšanu līdz dienai, kad pašvaldība ir noslēgusi līgumu ar citu sadzīves atkritumu apsaimniekotāju, kas izraudzīts publisko iepirkumu vai publisko un privāto partnerību reglamentējošos aktos noteiktajā kārtībā, kā arī nosacījumus par atkritumu uzglabāšanas vietas sakārtošanu atbilstoši vides kvalitātes prasībām. Informāciju par atceltajām atkritumu apsaimniekošanas atļaujām ievieto dienesta tīmekļa vietnē."
· 40. Izteikt 37. punktu šādā redakcijā:
· "37. Dienesta pieņemto lēmumu par atteikumu izsniegt atļauju vai lēmumu par atļaujas atcelšanu var apstrīdēt Vides pārraudzības valsts birojā (turpmāk - birojs). Biroja pieņemto lēmumu var pārsūdzēt Administratīvajā rajona tiesā Administratīvā procesa likumā noteiktajā kārtībā."
· 41. Izteikt 37.1 punktu šādā redakcijā:
· "37.1 Atkritumu tirgotājs un atkritumu apsaimniekošanas starpnieks pirms atkritumu tirdzniecības darbību uzsākšanas iesniedz dienestā iesniegumu par atkritumu tirgotāja vai atkritumu apsaimniekošanas starpnieka reģistrāciju vai reģistrācijas grozījumiem. Sagatavojot iesniegumu elektroniskā dokumenta formā, to noformē atbilstoši normatīvajiem aktiem par elektronisko dokumentu noformēšanu vai pēc elektroniskas reģistrēšanās aizpildot informāciju tiešsaistes režīmā dienesta vienotās vides informācijas sistēmā "TULPE" tīmekļa vietnē. Iesniegumā norāda:
· 
·  
· 37.11. komersanta firmu vai personas nosaukumu, vai vārdu un uzvārdu, ja atkritumu tirgotājs vai atkritumu apsaimniekošanas starpnieks nav komersants;
· 37.12. reģistrācijas numuru Uzņēmumu reģistrā;
· 37.13. juridisko adresi;
· 37.14. kontaktinformāciju ( tālruņa numurs, e-pasta adrese);
· 37.15. darbības, kas tiks veiktas, – atkritumu tirdzniecība vai atkritumu apsaimniekošanas starpniecība;
· 37.16. to atkritumu veidu (atbilstoši normatīvajiem aktiem par atkritumu klasifikatoru un īpašībām, kas padara atkritumus bīstamus), ar kuriem atkritumu tirgotājs vai atkritumu apsaimniekošanas starpnieks paredzējis veikt šo noteikumu 37.15.  apakšpunktā minētās darbības;".
· 42. Izteikt 37.2 punktu šādā redakcijā:
· "37.2 Atkritumu tirgotājs vai atkritumu apsaimniekošanas starpnieks šo noteikumu 37.1 punktā minēto iesniegumu un šo noteikumu 37.10 punktā minēto informāciju dienestam var iesniegt papīra formā (attiecīgo informāciju iesniedzot arī elektroniski), elektroniska dokumenta formā atbilstoši normatīvajiem aktiem par elektronisko dokumentu noformēšanu vai pēc elektroniskas reģistrēšanās aizpildot informāciju tiešsaistes režīmā dienesta vienotās vides informācijas sistēmas "TULPE" tīmekļa vietnē. Atkritumu tirgotājs vai atkritumu apsaimniekošanas starpnieks 37.1 punktā minētajam iesniegumam pievieno finanšu nodrošinājumu atbilstoši normatīvajiem aktiem par finanšu nodrošinājuma piemērošanas kārtību atkritumu apsaimniekošanas darbībām."
· 43. Izteikt 37.3 punktu šādā redakcijā:
· "37.3 Šo noteikumu 37.1 punktā minēto iesniegumu iesniedz persona, kurai atbilstoši komersanta pilnvarojuma dokumentiem ir tiesības pārstāvēt atkritumu tirgotāju vai atkritumu apsaimniekošanas starpnieku, ja atkritumu tirgotājs vai atkritumu apsaimniekošanas starpnieks ir komersants. Ja pārstāvības tiesības nav reģistrētas Uzņēmumu reģistrā, iesniegumu iesniedz personīgi un tam pievieno pilnvarojuma dokumentu, kas apliecina tiesības pārstāvēt attiecīgo personu."
· 44. Izteikt 37.4 punktu šādā redakcijā:
· "37.4 Ja, izskatot šo noteikumu 37.1 punktā minēto iesniegumu, dienests konstatē, ka iesniegumā nav sniegta visa šo noteikumu 37.1 punktā minētā informācija vai iesniegumu nav iesniegusi persona, kurai ir tiesības pārstāvēt atkritumu tirgotāju vai atkritumu apsaimniekošanas starpnieku, dienests 10 darbdienu laikā pēc iesnieguma saņemšanas par to rakstiski informē atkritumu tirgotāju vai atkritumu apsaimniekošanas starpnieku, kā arī norāda papildus iesniedzamo informāciju. Dienesta pieprasīto informāciju vai dokumentus iesniedz piecu darbdienu laikā pēc pieprasījuma saņemšanas."
· 45. Izteikt 37.74. apakšpunktu šādā redakcijā:
· "37.74. šo noteikumu 37.1 punktā minētajā iesniegumā norādītās atkritumu apsaimniekošanas darbības neatbilst normatīvo aktu prasībām atkritumu apsaimniekošanas jomā;".
· 46. Papildināt ar 37.75. apakšpunktu šādā redakcijā:
· "37.75. ja  nav iesniegts finanšu nodrošinājums."
· 47. Izteikt 37.10 punktu šādā redakcijā:
· "37.10 Ja nepieciešams precizēt šo noteikumu 37.1 punktā minēto informāciju, atkritumu tirgotājs vai atkritumu apsaimniekošanas starpnieks informāciju par plānotajām izmaiņām iesniedz dienestā, norādot attiecīgo informāciju atbilstoši šo noteikumu 37.1 punktā minētajām prasībām."
· 48. Izteikt 37.11 punktu šādā redakcijā:
· "37.11 Dienests 10 darbdienu laikā pēc tam, kad atkritumu tirgotājs vai atkritumu apsaimniekošanas starpnieks ir iesniedzis dienestā šo noteikumu 37.10 punktā minēto informāciju, pieņem lēmumu par grozījumu izdarīšanu reģistrētajā informācijā un atbilstoši normatīvajos aktos par dokumentu paziņošanu noteiktajai kārtībai paziņo lēmumu atkritumu tirgotājam vai atkritumu apsaimniekošanas starpniekam, kā arī precizē šo noteikumu 37.8 punktā minēto atkritumu tirgotāju un atkritumu apsaimniekošanas starpnieku sarakstu."
· 49. Izteikt 37.12 punktu šādā redakcijā:
· "37.12 Dienests pieņem lēmumu atcelt atkritumu tirgotāja vai atkritumu apsaimniekošanas starpnieka reģistrāciju šādos gadījumos:
· 37.121. dienests ir konstatējis, ka atkritumu tirgotājs vai atkritumu apsaimniekošanas starpnieks neievēro atkritumu apsaimniekošanu regulējošajos normatīvajos aktos noteiktās prasības;
· 37.122. atkritumu tirgotājs vai atkritumu apsaimniekošanas starpnieks šo noteikumu 37.1 punktā minētajā iesniegumā ir norādījis nepatiesu informāciju;
· 37.123. atkritumu tirgotājs vai atkritumu apsaimniekošanas starpnieks, tā likvidators vai administrators ir iesniedzis informāciju par darbības izbeigšanu.
· 37.124. dienests konstatējis, ka atkritumu tirgotājs vai atkritumu apsaimniekošanas starpnieks triju mēnešu laikā no brīža, kad beidzies finanšu nodrošinājuma termiņš, nav iesniedzis finanšu nodrošinājumu."
· 50. Izteikt 37.14 punktu šādā redakcijā:
· "37.14 Dienesta lēmumu par atteikumu veikt atkritumu tirgotāja vai atkritumu apsaimniekošanas starpnieka reģistrāciju, lēmumu par atteikumu izdarīt grozījumus atkritumu tirgotāja vai atkritumu apsaimniekotāja starpnieka reģistrētajā informācijā vai lēmumu par atkritumu tirgotāja vai atkritumu apsaimniekošanas starpnieka reģistrācijas atcelšanu var apstrīdēt birojā. Biroja pieņemto lēmumu var pārsūdzēt Administratīvajā rajona tiesā Administratīvā procesa likumā noteiktajā kārtībā."
· 51. Papildināt ar 37.17 punktu šādā redakcijā:
· "37.17 Valsts nodeva par atkritumu tirgotāja vai atkritumu apsaimniekošanas starpnieka reģistrāciju ir 100 euro."
· 52. Papildināt ar 37.18 punktu šādā redakcijā:
· "37.18 Valsts nodeva par grozījumiem atkritumu tirgotāja vai atkritumu apsaimniekošanas starpnieka reģistrācijā ir 70 euro."
· 53. Papildināt ar 37.19 punktu šādā redakcijā:
· "37.19 Valsts nodevu ieskaita valsts pamatbudžetā."
· 54. Papildināt ar III2 nodaļu šādā redakcijā:
· "III2. Melno un krāsaino metālu atgriezumu un lūžņu iepirkšana un realizēšana
· 37.20 Atkritumu apsaimniekotājs, iepērkot lūžņus, nodrošina lūžņu radioaktivitātes līmeņa pārbaudi:
· 37.201. izmantojot stacionārās radioaktivitātes līmeņa mēriekārtas un portatīvos radiometrus, ja kopējais iepērkamais lūžņu daudzums gadā pārsniedz 100000 tonnu;
· 37.202. izmantojot portatīvos radiometrus, katrai lūžņu kravai, kas iepirkta no cita komersanta, kurš nodarbojas ar lūžņu iepirkšanu.
· 37.21 Atkritumu apsaimniekotājs, kas pārbauda lūžņu radioaktivitātes līmeni, ir atbildīgs par:
· 37.211. radioaktivitātes līmeņa mēriekārtu ekspluatācijas noteikumu ievērošanu; 
· 37.212. veikto radioaktivitātes līmeņa mērījumu kvalitāti un precizitāti; 
· 37.213. šo noteikumu 37.25 punktā minētajā aktā norādītās informācijas pareizību.
· 37.22 Darbiniekam, kas pārbauda lūžņa radioaktivitātes līmeni, ir jābūt dokumentam, kas apliecina viņa zināšanas radiācijas drošības jomā, un prasmes veikt kravu radioaktivitātes līmeņa pārbaudi, kā arī noformēt attiecīgu aktu par pārbaudes rezultātiem.
· 37.23 Atkritumu apsaimniekotājs ne retāk kā reizi piecos gados nodrošina tā darbinieka apmācību, kurš pārbauda lūžņu radioaktivitātes līmeni. Ārpuskārtas mācības un zināšanu pārbaudi veic, ja tiek būtiski grozīti normatīvie akti, kas regulē radiācijas drošības un kodoldrošības jautājumus, vai tiek ieviestas jaunas mēriekārtas. 
· 37.24 Ja atkritumu apsaimniekotājs, kas pārbauda lūžņu radioaktivitātes līmeni, atklāj, ka lūžņi ir piesārņoti ar radioaktīvām vielām tādā daudzumā, ka to radītā paredzamā jonizējošā starojuma doza (10 mikrozīverti (µSv) gadā) var tikt pārsniegta, vai tie satur radioaktīvos atkritumus:
· 37.241. paziņo par to attiecīgo lūžņu piegādātājam un dienesta Radiācijas drošības centram;
· 37.242. radioaktīvi piesārņotos lūžņus vai radioaktīvos atkritumus nodod radioaktīvo atkritumu apglabāšanas vai pārvaldības uzņēmumam. 
· 37.25 Atkritumu apsaimniekotājs, kas nodarbojas ar lūžņu iepirkšanu, sagatavojot kravu tālākai realizācijai, attaisnojuma dokumentam pievieno aktu, kas apliecina, ka attiecīgie lūžņi nav piesārņoti ar radioaktīvām vielām tādā daudzumā, ka to radītā paredzamā jonizējošā starojuma doza (10 mikrozīverti (µSv) gadā) var tikt pārsniegta, un nesatur radioaktīvos atkritumus. 
· 37.26 Lai nodrošinātu radiācijas drošības un kodoldrošības uzraudzību un kontroli Latvijā, dienests kontrolē šo noteikumu 37.20 , 37.21 , 37.22 , 37.23 , 37.24  un 37.25 punktā minēto prasību izpildi."
· 55. Svītrot 44. punktu.
· 56. Papildināt ar 47. punktu šādā redakcijā:
· "47. Atzīt par spēku zaudējušiem Ministra kabineta 2011.gada 13.decembra noteikumus Nr.960 “ Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību”."
· 57. Papildināt ar 48. punktu šādā redakcijā:
· "48. Atkritumu tirgotāja vai atkritumu apsaimniekošanas starpnieka reģistrāciju vai reģistrēto ziņu grozīšanu atkritumu tirgotājs vai atkritumu apsaimniekošanas starpnieks maksā valsts nodevu pēc attiecīgo grozījumu spēkā stāšanās dienas."
· 58. Izteikt informatīvo atsauci uz Eiropas Savienības direktīvām šādā redakcijā:
· "Informatīva atsauce uz Eiropas Savienības direktīvām
· Noteikumos iekļautas tiesību normas, kas izriet no:
· 1) Eiropas Parlamenta un Padomes 2008.gada 19.novembra Direktīvas 2008/98/EK par atkritumiem un par dažu direktīvu atcelšanu.
· 2) Padomes 2013. gada 5. decembra Direktīvas 2013/59/Euratom, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom."

